recursal/SuperWikiNEXT-32B huggingface dataset:
**Բարսեղ Մովսեսի Տինանյան** (1887, Ռոդոսթո, Թուրքիա- փետրվարի 8, 1965, Կ. Պոլիս), հայ բժիշկ, հասարակական գործիչ, ուսուցիչ։

Կենսագրություն
--------------

Ծնվել է 1887 թվականին Թուրքիայի եվրոպական մասի Ռոդոսթո քաղաքում՝ բժիշկ Մովսես Տինանյանի ընտանիքում։ 1906 թվականին ավարտել է Կ. Պոլ­սի ասիական կողմի Սկյուտար թաղամասի Պեր­պե­րյան վար­ժա­րա­նը։ 1911 թվականի փետրվարի 15-ին ավարտել է Փարիզի համալսարանի բժշկական ֆակուլտետը։ Եղել է ներքին հիվանդությունների մասնագետ։ 1911 թվականին վերադարձել է Կ. Պոլիս և բժիշկ աշխատել։

1912 թվականին՝ Բալկանյան պատերազմի ընթացքում Ադրիանապոլիս քաղաքում օսմանյան բանակի բժիշկ է ծառայել՝ հարյուրապետի աստիճանով։ 1913-1914 թվականներին մնայուն օգնական բժիշկ է աշխատել Կ. Պոլսի սբ. Փրկիչ ազգային հիվանդանոցի արտաքին բաժնում։ 1914 թվականին՝ Առաջին համաշխարհային պատերազմի ժամանակ ծառայել է Կ. Պոլսի Բուլղարական հիվանդանոցում։ Պարգևատրվել է բուլղարական արքունիքի «Կար­միր խաչ» շքանշանով։ 1915 թվականի ապրիլին բանտարկվել է Կ. Պոլսի կենտրոնական բանտում, ապա աքսորվել Չանղըրը։ Անունը փորագրվել է Չանղըրըի բանտում հավաքված համրիչի 99 հատիկներից 41-րդի վրա։ Վերապրել է։

Եղել է 1919 թվականի ապրիլի 11 (24)-ին՝ Մեծ Եղեռնին նվիրված առաջին սգահանդեսի կազմակերպիչ հանձնախմբի անդամներից։ Եղել է հանրային գործիչ, երկար տարիներ՝ «Կար­միր խա­չի» Կ. Պոլսի մասնաճյուղի ատենապետն ու Կա­րա­գյո­զյան տան (որբանոց) մնայուն բժիշկը։ Զբաղվել է նաև ուսուցչությամբ։ Կ. Պոլսի Էսայեան վարժարանում դասավանդել է առողջապահություն և կենսաբանություն առարկաները։ Իր նախաձեռնությամբ նույն վարժարանում հիվանդապահների դասընթաց է կազմակերպել և անցկացրել։ Տարեգրքերի և օրաթերթերի էջերում տպագրված բժշկագիտական և հրապարակախոսական հոդվածների հեղինակ է։ Եղել է լավ ջութակահար և բարձր գնահատանքի արժանացել արվեստասեր շրջանակներում։

Մահացել է 1965 թվականի փետրվարի 8-ին Կ. Պոլ­սում` 78 տա­րե­կա­նում։ Զա­վակ­նե­րից Ժիրայր Տինանյանը բնակ­վել է Փարիզում և եղել ներ­քին ու սրտա­յին հի­վան­դու­թյուն­նե­րի բժիշկ։

Աշխատությունը
-------------

* Բժիշ­կի մը խորհր­դա­ծու­թիւն­նե­րը, Կ. Պո­լիս, 1941։

Գրականություն
-------------

* Պա­լա­քե­ան Գրի­գո­րիս ծ. վրդ. Հայ գող­գո­թան, Վի­են­նա, 1922։
* Ազ­գա­յին հի­ւան­դա­նո­ցի մէջ պաշ­տօ­նա­վա­րած բժիշկ­նե­րը, Ըն­դար­ձակ տա­րե­գիրք Ազ­գա­յին հի­ւան­դա­նո­ցի, Իս­թան­պուլ, 1939։
* Շի­կա­հեր Վարդ,Կի­սա­դա­րե­ան պատ­մու­թիւն թրքա­հայ բժշկու­թե­ան, 19231975, Իս­թան­պուլ, 1975։
* Սիմոն Հովի­ւեան, «Ապ­րի­լե­ան Նա­հա­տակ­նե­րուն Շա­ւի­ղով, Մեծ Եղեռ­նի 60-ամե­ա­կի Սե­մին», Պէյրութ, 1975, 349 էջ։
* Պալաքյան Գրիգորիս ծ. վրդ. Հայ գողգոթան, Երևան, 1991։
* Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
* Ավագյան Կարինէ, Եղեռնահուշ մասունք կամ խոստովանողք և վկայք խաչի, Երևան, 2002։
* Ավագեա ն Կարինէ, «Չան­ղը­րըի 1915 թ. ապ­րի­լի 11, Յի­շա­տակ»… Թանգարանային ցուցանմոյշը, «Հան­դէս Ամ­սօ­րե­այ», 2008, հ. 1-12։
* Իսկահատեան Հ. Վկայարան հայկական ցեղասպանութեան, Գիրք Գ, Պէյրութ, 2011, 395 էջ։

Աղբյուր
-------

Հարություն Մինասյան, Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
**Տատյանա Ռեպինա** (ռուս.՝ Татьяна Репина), 1889 թվականին Անտոն Չեխովի գրած 1 գործողությամբ դրամա-պիես, որն Ալեքսեյ Սուվորինի «Տատյանա Ռեպինա» պիեսի շարունակությունն է նույն հերոսներով։ Չեխովի դրաման նվիրված է Սուվորինին։ Պիեսի ստեղծման ընթացքում Չեխովը մտերիմ է եղել Սուվորինի հետ և ակտիվորեն մասնակցել «Տատյանա Ռեպինա» պիեսի բեմադրությանը Մոսկվայում։

Չեխովյան «Տատյանա Ռեպինա»-ում ներկայացված է սուվորինյան հերոսներից երկուսի` Օլենինի և Սաբինայի հարսանեկան արարողությունը եկեղեցում և «սևազգեստ կանայք» ամբոխի հիստերիան, որին ընդունել են որպես (Սուվորինի դրամայի վերջում) թունավորված Տատյանա Ռեպին։ Քանի որ բեմում պատկերված է երկրպագության տեսարան (որն ընդհատվում է այլ կերպարների դիտողություններով), պիեսի հրապարակումն ու գրաքննությունն անհնար էր։ Սուվորինը, լինելով տպագրատան սեփականատեր և «Նոր ժամանակներ» թերթի հրատարակիչ, հրապարակել է չեխովյան մեկ գործողությամբ դրաման առանձին ցածր շրջանառության տպագրությամբ (Татьяна Репина. Драма в 1 действии Антона Чехова (Посвящается А. С. Суворину). — СПб.: 1889), որը գրաքննություն չի անցել։

Գործող անձիք
------------

* Օլենինա
* Կոկոշկինա
* Մատվեև
* Զոնենշտեյն
* Սաբինին
* Կոտելնիկով
* Կոկոշկին
* Պատրոննիկով
* Վոլգին, երիտասարդ սպա
* Ուսանող
* Երիտասարդ տիկին
* Օ. Իվան, 70-ամյա ծերունի
* Օ. Նիկոլայ
* Օ. Ալեքսեյ
* Սարկավագ.
* Գերեզմանափոր
* Կուզմա, եկեղեցու պահակ
* Սևազգեստ կին
* Դատախազի ընկեր
* Դերասաններ և դերասանուհիներ

Ծանոթագրություններ
------------------

1. ↑  "Страсти по Татьяне Репиной (Геннадий Шалюгин) / Проза.ру". *www.proza.ru*. Retrieved 2017 թ․ հունիսի 2.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 7523490-7 · LCCN: n98090880 · VIAF: 179549457, 194772177 · WorldCat VIAF: 179549457, 194772177 |

 |
**Մաո Դունի տուն թանգարան** (չինարեն՝ 茅盾故居), բացվել է Պեկինի Դունչէն շրջանում, 1985 թվականի մարտի 27-ին։

Թանգարանի մասին
---------------

Թանգարանը բացվել է այն տանը, որտեղ ապրել է չինացի գրող Մաո Դունը 1971 թվականից մինչև իր մահը 1981 թվականին։ Այստեղ է գրվել նրա «Իմ անցած ճանապարհը» հիշողությունների գիրքը։

Շինությունների համալիրը Պեկինի համար ավանդական սիհէյուան է։ Այստեղ 850 քմ տարածքի վրա տեղակայվել են երեք ցուցադրահ, կոնֆերանս դահլիճ և այլ տարածություններ։ Առաջին սրահում տեղակայված է «Հեղափոխական մեծ գրականագետ Մաո Դուն» մշտական ցուցահանդեսը, որը նվիրված է գրողի կյանքին` ծնված օրվանից մինչև մահ։ Աշխատասենյակի ու ննջարանի միջավայրը պահպանված է նույնկերպ, ինչպես այստեղ ապրել է Մաո Դունը։ Թանգարանի հավաքաուի մեջ պահպանվում է գրողի հրատարակությունների ընտրանին չինարենով և այլ լեզուներով, այստեղ են նաև Մաո Դունի ձեռագրերն ու լուսանկարները։

Թանգարանը բաց է այցելության համար ամեն օր, երկուշաբթիից բացի, ժամը 09:00-16:30-ը:

Պատկերասրահ
-----------

* Հյուսիսային շենքՀյուսիսային շենք
* Մուտքի ցուցանակՄուտքի ցուցանակ
* Ներքին բակՆերքին բակ
* Հուշարձան ներքին բակումՀուշարձան ներքին բակում

Ծանոթագրություններ
------------------

1. 1 2  王鶴瑾, 許心怡 (2013 թ․ օգոստոսի 2). "茅盾故居起居室受潮多年或損文物 地板腐爛書籍長霉斑" (in չինարեն). Жэньминь жибао. Retrieved 2014 թ․ ապրիլի 9.
2. 1 2  "Дом-музей Мао Дуня". Международное радио Китая. 2004 թ․ դեկտեմբերի 18. Retrieved 2014 թ․ ապրիլի 7.
3. ↑  Almee (2011 թ․ մարտի 30). "茅盾故居" (in չինարեն). Китайский информационный Интернет-центр. Արխիվացված է the original 2013 թ․ մարտի 3-ին. Retrieved 2014 թ․ ապրիլի 9.
4. ↑  "茅盾故居" (in չինարեն). 北京市人民政府. Արխիվացված է the original 2014 թ․ ապրիլի 13-ին. Retrieved 2014 թ․ ապրիլի 9.
Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Լուսաձոր**, բնակավայր Արցախի Հանրապետության Ասկերանի շրջանում։ Գտնվում է հանրապետության հարավ-արևելյան հատվածում, Ասկերան շրջկենտրոնից 17 կմ հեռավորության վրա, իսկ մայրաքաղաք Ստեփանակերտից՝ 12 կմ հեռավորության վրա։

Աշխարհագրություն
----------------

Համայնքը լեռնային է, ունի 967,27 հա տարածք, որից 771,06 հա գյուղատնտեսական նշանակության, 132,92 հա անտառային հողեր։ Լուսաձոր համայնքի սահմանային գոտով հոսում է Բադարա գետը։

Բնակչություն
------------

Լուսաձոր համայնքի բնակչության թվաքանակը կազմում է 177 մարդ, կա 55 տնտեսություն։

Բնակավայրի ազգաբնակչության փոփոխությունը.

|  |  |  |  |
| --- | --- | --- | --- |
| Տարի | 2008 | 2009 | 2010 |
| Բնակիչ | 181 | 181 | 179 |
|

Տնտեսություն
------------

Բնակչությունը հիմնականում զբաղվում է գյուղատնտեսությամբ՝ անասնապահությամբ եւ հողագործությամբ։

Տեսարժան վայրեր
---------------

Կան պատմամշակութային հուշարձաններ` Սբ. Աստվածածին եկեղեցի (XIXդ.), բնակատեղի (մ.թ.ա. II-I հազ.), դամբարաններ (մ.թ.ա. II-I հազ.), մատուռ-սրբատեղի (մ.թ.ա. II-I հազ.), հաշվառված է 8 հուշարձան։

Հասարարակական կառույցներ
------------------------

Համայնքում գործում են գյուղապետարան, մշակույթի տուն, բուժկետ, հիմնական դպրոց, որտեղ սովորում են 22 աշակերտներ։

Ծանոթագրություններ
------------------

1. ↑  Արցախի տարածքները համարվում են օկուպացված Ադրբեջանի կողմից. ԱՀ ԱԺ հայտարարությունը, *(արխիվացված 05․04․2021թ․)*
2. ↑  «Լեռնային Ղարաբաղի Հանրապետություն. Բնակչություն ըստ համայնքների». Վերցված է 2021 Մայիսի 1-ին.

Աղբյուրներ
----------

* Հ. Ղահրամանյան Տեղեկատու Լեռնային Ղարաբաղի հանրապետության վարչատարածքային միավորների սոցիալ տնտեսական բնութագրերի Երևան Ճարտարագետ

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * դ
* ք
* խ
ԼՂՀ Ասկերանի շրջան |
| --- |
|  |
| Վարչական կենտրոն՝ **Ասկերան** |
|  |
| Գյուղեր | Ակնաղբյուր • Այգեստան • Աստղաշեն • Ավետարանոց • Արմենակավան • Բերքաձոր • Դահրազ • Դահրավ • Դաշուշեն • Իվանյան • Լուսաձոր • Խանձք • Խաչեն • Խաչմաչ • Խնածախ • Խնապատ • Խնձրիստան • Խրամորթ • Ծաղկաշատ • Կարմիր գյուղ • Հարավ • Հիլիս • Հովսեփավան • Մադաթաշեն • Մխիթարաշեն • Մոշխմհատ • Նախիջևանիկ • Ներքին Սզնեք • Նորագյուղ • Շոշ • Ջրաղացներ • Պատարա • Ռև • Սառնաղբյուր • Սարդարաշեն • Սարուշեն • Սղնախ • Վարդաձոր • Վարազաբուն • Վերին Սզնեք • Ուղտասար • Ուրուխաչ • Փառուխ • Քարագլուխ • Քյաթուկ • Քռասնի | Ասկերանի շրջանը ԼՂՀ քարտեզին |

 |
**Հացաբուլկեղեն**, հացագործական արտադրության՝ օգտագործման համար պատրաստի մթերք, հացագործական արդյունաբերության հիմնական արտադրանք։ Հացաբուլկեղենի որոշակիացնող խումբը հացն է, որի համակազմի մեջ առանձնանում է հացաբուլկեղենի մի ենթախումբ, որի մեջ ներառված են բատոնները, հյուսքով բուլկիները, սայկաները, շրջագծով հյուսված հացերը, մյուս 2 կարևոր խմբերն են՝ արտադրանք իջեցված խոնավությամբ (սուխարի, հացիկներ, իտալական հաց, կրեկեր, բրեցել) և յուղահունց հացաբուլկեղեն (շաքարավազի և ճարպերի մեծ պարունակությամբ մթերք՝ կարկանդակներ, փքաբլիթներ, բրիոշներ), վերջին խմբի մեծ մասը մտնում է հրուշակեղենի ալյուրաշատ խմբի մեջ։

Հացաբուլկեղենի հումքի մեջ են մտնում ալյուրը, հացահատիկային մթերքը, հացագործության խմորիչը, փխրեցուցիչը, կերակրի աղը և ջուրը, իսկ մնացած հավելումները, որոնք ապահովում են մթերքի յուրահատուկ համային և ֆիզիոլոգիական հատկանիշները, համարվում են լրացուցիչ հումք։

Հացաբուլկեղեն պատրաստելու տեխնոլոգիայի տիպիկ փուլերն են՝ խմորի պատրաստումը, բաժանումը (խմորի տեսակների ձևավորում) թխումը։ Գոյություն ունեն պատրաստման զանազան եղանակներ, օրինակ՝ որոշակի արտադրանքներ թխելուց առաջ եփվում են եռացրած ջրի մեջ, հացը և ալյուրաշատ հրուշակեղենը թխվում են սառեցված խմորից։

Թխման տեխնոլոգիայից կախված՝ թխած արտադրանքը բաժանվում է տարբեր դասերի, օրինակ՝ կաղապարային արտադրանքները թխվում են հացագործական կաղապարներում, իսկ հատակաթուխ հացերը՝ հացագործական տապակի վրա և այլն։ Կա նաև մեկ այլ կատեգորիա, ըստ որի՝ արտադրանքը տարանջատվում է ըստ իր կշռի (օրինակ՝ հացը խոշոր բոքոնի տեսքով), ըստ հատիկների քանակի, օրինակ՝ ԽՍՀՄ-ում կիրառվում էր մանրհատիկավոր հացաբուլկեղենի ստանդարտ խումբ, որի արտադրանքը լինում էր մինչև 250 գրամ (օրինակ՝ բուլկիներ, կրուասաններ և այլն)։

Նշանակալի եկամուտ է ապահովում տնային տնտեսություններում, փոքր փռերում, հրուշակարաններում, սրճարաններում պատրաստված հացաբուլկեղենը։ Հացի գործարաններում մեխանիզացված հացագործությունը մեծապես բնորոշ է ԽՍՀՄ-ին և հետխորհրդային տարածքին, իսկ հացաբուլկեղենի խառնակցված տեսականու թողարկումը (նախ և առաջ՝ հացային նախուտեստներ և ալյուրաշատ հրուշակեղեն) հիմնականում բնորոշ է արդյունաբերական զարգացած պետություններին։

Տեսականի
--------

Երևանի շուկայում վաճառվող լավաշի տեսականի

* հաց
* բլիթ
* սայկա (բուլկու տեսակ)
* փքաբլիթ
* մաֆին
* պիցցա
* թխվածք
* կարկանդակ
* բրաունի
* տորթ
* կրոկեմբուշ
* կրուասան
* քափքեյք
* թխվածքաբլիթ
* սոդայով հաց
* կրեկեր
* բիսկվիթ
* բրեցել
* բիսկոտո
* կարտոֆիլային հաց
* լավաշ
* մատնաքաշ
* «Օպերա»
* նրբաբլիթ

Պատկերասրահ
-----------

* Ոչ մեծ բուլկիների տեսքով հացՈչ մեծ բուլկիների տեսքով հաց
* Ցածր խոնավությամբ արտադրանք՝ թխվածքաբլիթ և չորաբլիթՑածր խոնավությամբ արտադրանք՝ թխվածքաբլիթ և չորաբլիթ

Տես նաև
-------

* Փուռ
* Թխվածք
* Տորթ

Գրականություն
-------------

* ГОСТ Р 51785-2001. Изделия хлебобулочные. Термины и определения.
* *Пащенко Л. П. Жаркова И. М.* Технология хлебобулочных изделий. — М.: Колосс, 2008. — 389 с. — 20 000 экз. — ISBN 978-5-9532-0655-6

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
**Վիրահատական բլոկ,** բժշկական հաստատության բաժանմունք (վիրահատական բաժանմունք), որտեղ վիրաբուժական միջամտություններն իրականացվում են ստերիլ պայմաններում։

Վիրահատական բլոկի կառուցվածք
----------------------------

Վիրահատական բաժանմունքի վիրահատարանները բավականին ընդարձակ են, հարմար են մանրակրկիտ մաքրման համար, ապահովված են անստվեր, ցրված լուսավորությամբ գործող լամպերի տեսքով, դրանք կարող են համալրվել տարբեր բժշկական սարքավորումներով, մասնավորապես՝ բժշկական լույսերով։ Վիրահատարանները նախագծված և կառուցված են ինչպես բնական լույսով, այնպես էլ առանց պատուհանների, ունեն ջերմաստիճանի և խոնավության կարգավորման հնարավորություն։ Վիրահատարանները հաճախակի օդափոխվում են։

Հիմնական սարքավորում վիրահատական սեղանն է և անզգայացման սարքավորումը։ Բացի այդ, կան սեղաններ բժշկական գործիքների և վիրահատական լամպերի համար։ Երբեմն օգտագործվում են նաև կախովի առաստաղի լույսեր։

Կառուցվածքային առումով վիրահատական բլոկը բաղկացած է վիրահատարաններից, նախավիրահատական սենյակներից, սարքավորումների պահեստային սենյակներից, անձնակազմի հանգստի սենյակներից։ Ժամանակակից օպերացիոն բլոկը կառուցված է մաքուր սենյակների սկզբունքով՝ բաժանելով «մաքուր» և «կեղտոտ» գոտիների՝ պերիվիրահատական վարակիչ բարդությունները կանխելու համար։

Ծանոթագրություններ
------------------

1. ↑  "Операционный блок. Большая Медицинская Энциклопедия". Արխիվացված from the original on 2020 թ․ հոկտեմբերի 20. Retrieved 2022 թ․ մարտի 19.
2. ↑  "*Б. Д. Комаров*. Справочник операционной и перевязочной сестры". Արխիվացված from the original on 2018 թ․ մարտի 24. Retrieved 2018 թ․ մարտի 24. `{{cite web}}`: no-break space character in `|title=` at position 5 (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական · MESH ID |
|  |
| Չափորոշչային վերահսկողություն | BNF: 11964982q · GND: 4043589-1 · LCCN: sh85094979 · Microsoft: 2779423483, 2908920802 · NKC: ph134951 |

 |
**Էքսետեր** (անգլ.՝ Exeter), անգլիական Դևոն կոմսության գլխավոր քաղաք, Էքս նավարկելի գետի մոտ։ Բնակչության թիվը՝ 119 600 մարդ (2010)։

Պատմություն
-----------

Առաջ շատ ամուր էր և բաղկացած էր նեղ ու ծուռ փողոցներից, որոնք մինչև հիմա էլ պահպանվելեն քաղաքի հին մասում։ Նոր մասում ավելի լավ փողոցներ են, մեծ հրապարակներ, մեծ և փառահեղ շենքեր։ Քաղաքի գլխավոր տեսարժան վայրը՝ մայր տաճարը, որը հիմնվել է դեռ 1050 թվականին։ Տաճարը սկզբում կառուցվել է նորմանական ոճով ( 1112 թվական) , բայց հետո հասցրվել է իր վերջնական տեսքին գոթական ոճով ( մոտավորապես 1280 և 1370 թվականներին) ։ Այն ունեցել է 124 մ երկարություն և 23 մ լայնություն, երկու գմբեթ՝ յուրաքանչյուրը 50 մ բարձրությամբ, մի քանի մատուռ, պատուհաններ, ժամացույցներ ( XIV դար), եպիսկոպոսի գահ ( 1470) , հարուստ գրադարան, եպիսկոպոսների հուշարձաններ և այսպես կոչված *Minstrels Gallery*, որի որմնախորշերում տեղավորված են երաժշտական գործիքների վրա նվագող հրեշտակներ՝ քանդակագործության յուրօրինակ նմուշներ։
Տաճարի արևմտյան ճակատը զարդարված է քանդակներով։ Դատարանի շենքը, 1593 թվականին կառուցված ռատուշան (քաղաքապետարան) (*Guildhall*), թատրոնը։ Արվեստի կենտրոնը, որն ունի գրադարան և թանգարան։

XVIII դարում Էքսետերը խոշոր արդյունաբերական քաղաք էր և նույնիսկ հանդիսանում էր բրդե մանուֆակտուրայի գլխավոր կենտրոն, հիմա այն ավելի շատ առևտրային քաղաքի բնույթ է ստանում։ Արտադրում են ձեռնոցներ, գյուղատնտեսական մեքենաներ և ժանյակներ (*Honiton lace*) ։
Հռոմեացիները Էքսետերը անվանում էին լատին․՝ *Isca Dumnoniorum*, անգլոսաքսերը՝ *Exanceaster*, միջին լատիներենով՝ *Exonia* և այլն։

1922 թվականին քաղաքում հիմնադրվեց քոլեջ, որը 1955 թվականին վերանվանվեց Էքսետերյան համալսարան։ 2006 թվականին համալսարանի կանցլեր ընտրվեց հեռուստահաղորդավարուհի և դերասանուհի Ֆլոէլլա Բենջամինը։

2008 թվականի մայիսի 22-ին քաղաքի կենտրոնում՝ առևտրական կենտրոնի կողքին գտնվող սրճարանում, տեղի ունեցավ մեծ պայթյուն։

Քույր քաղաքներ
--------------

* Ֆրանսիա Ռեն, Ֆրանսիա
* Գերմանիա Բադ-Հոմբուրգ, Գերմանիա
* Ռուսաստան Յարոսլավլ, Ռուսաստան
* Իտալիա Տերրաչինա, Իտալիա

Աղբյուրներ
----------

* Բրոքհաուսի և Եփրոնի հանրագիտական բառարան

Արտաքին հղումներ
----------------

*

Ծանոթագրություններ
------------------

1. ↑

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Մեծ կատալոնական · Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | GND: 4085644-6 · LCCN: n50062735 · NKC: ge536341 · VIAF: 312788881 · WorldCat VIAF: 312788881 |

 |
**Օլոնկինբուեն** (նորվ.՝  և նորվ.՝ Olonkinbyen), բնակավայր Նորվեգիային պատկանող Յան Մայեն կղզու հարավային մասում։ Անվանումը ստացել է Գենադի Օլոնկին Նիկիտիչի պատվին։

Մշտական բնակչությունը բացակայում է։ Ավանում ժամանակավոր բնակվում է միայն 18 մարդ, ովքեր հանդիսանում են Loran-C ռադիոնավիգացիոն կայանի աշխատակիցները։ Ավանը կառուցված է հենց կայանի հարևանությամբ։ Այստեղ են բնակվում նաև մետերոլոգիական կայանի աշխատակիցները՝ չնայած որ կայանը գտնվում է ավանից 2.5 կմ հյուսիս-արևելք։

Ավանի ղեկավարը հանդիսանում է է Loran-C նավիգացիոն կայանի ղեկավարը, ով ունի վարչական ու քաղաքացիական ղեկավարում իրականացնելու իրավունքներ կղզու ամբողջ տարածքում։

Կղզու, այդ թվում՝ Օլոնկինբուեն ավանի պահպանության իրականացումը դրված է Նորվեգիայի զինված ուժերի պարտականությունների շարքում։

Պատկերասրահ
-----------

* Օլոնկինբուե ավանը օգոստոսինՕլոնկինբուե ավանը օգոստոսին

Ծանոթագրություններ
------------------

1. ↑  "Olonkinbyen — Olonkin City". Արխիվացված է the original 2006 թ․ մայիսի 22-ին. Retrieved 2016 թ․ նոյեմբերի 26. `{{cite web}}`: no-break space character in `|title=` at position 12 (help)

Արտաքին հղումներ
----------------

* INA Station at Olonkinbyen Archived 2012-01-12 at the Wayback Machine.
* View of Olonkinbyen Archived 2016-03-03 at the Wayback Machine.
* Photograph of Olonkinbyen Archived 2010-12-16 at the Wayback Machine.
* Aerial view of Olonkinbyen Archived 2016-03-03 at the Wayback Machine.
**Խոսիր ամուսնուդ պես** (թուրքերեն՝ Kocan Kadar Konuş), 2014 թվականին նկարահանված թուրքական ռոմանտիկ կոմեդիա, որի գլխավոր դերերը մարմնավորում են թուրք հայտնի դերասաններ Մուրատ Յըլդըրըմը և Եզգի Մոլան։ Ֆիլմի ռեժիսորը և սցենարի գլխավոր հեղինակը Քըվանչ Բարույոնյուն է։ Gecce.com-ի տվյալներով` ֆիլմը ստացել է «Տարվա լավագույն ռոմանտիկ կոմեդիա» մրցանակ։ Ֆիլմի պրեմիերան տեղի է ունեցել Ստամբուլում 2015 թվականի մարտի 20-ին։

Սցենար
------

Սա ֆիլմ է տիպիկ թուրքական ընտանիքի մասին, ովքեր ցանկանում են ամուսնացնել իրեմց ավագ դստերը Էֆսունին (Եզգի Մոլա)։ Աղջիկը արդեն 30 տարեկան է և դեռ չի ամուսնացել։ Եվ ահա Էֆսունի մայրը և տատը ձեռնամուխ են լինում` աղջկան ամուսնացնելու։ Էֆսունը դպրոցական տարիքում սիրահարված է եղել իր համադասարանցուն` Սինանին (Մուրատ Յըլդըրըմ), սակայն նրանց ճանապարհները բաժանվել են։ Սակայն մի օր նրանք նորից հանդիպում են։ Էֆսունի զգացմունքները նորից են վերածնվում։ Սակայն նա չգիտի, թե ինչպես գրավի Սինանի սիրտը։ Ընտանիքը, Սինանի սիրտը նորից գրավելու համար, ձեռնամուխ է լինում Էֆսունի ոճի փոփոխությանը։ Էֆսունը իր առջև միայն մեկ նպատակ է դրել` ամուսնանալ Սինանի հետ։

Դերասաններ
----------

* Եզգի Մոլա - Էֆսուն
* Մուրատ Յըլդըրըմ - Սինան
* Նևրա Սերեզլի - Փեյքեր
* Գյուլենայ Կալկան - Գյոնյուլ
* Էբրու Չյունդուբեյօղլու - Նուր
* Էդա Էջե - Ջերեն
* Բեգյում Յոներ - Մերվե
* Գյուլ Արըչը - Տուգչե
* Մուհամմեդ Ուզուներ - Յազար
* Իսմայիլ Ինչեկարա - Օկտայ
* Ջեմ Քըլըչ - Թիմուր
* Էնիս Արըքան - Մեհմեդ
* Բուրակ Թոփալօղլու - Ալփդիրեք
* Էֆեջան Սենօլսուն - Մուրատ
* Լեյլա Էրդողան - Բուրջու

Ծանոթագրություններ
------------------

1. ↑
2. ↑  Internet Movie Database — 1990.
3. 1 2  ČSFD (չեխերեն) — 2001.
4. ↑

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Internet Movie Database · Rotten Tomatoes |

 |
**Ֆոն դյու Լաք** (անգլ.՝ Fond du Lac River), գետ Կանադայի Սասկաչևան նահանգում։

Աշխարհագրություն
----------------

Ֆոն դյու Լաք գետը գտնվում է Սասկաչևան նահանգի հյուսիսային մասում և հանդիսանում է Մակենզի ջրային ցանցի գետերից մեկը, որը թափվում է Հյուսիսային սառուցյալ օվկիանոս։ Գետի երկարությունը կազմում է 277 կիլոմետր, ավազանի մակերեսը կազմում է 66800 կմ², իսկ նրա միջին մասում ջրի ծախսը հավասար է վայրկյանում 300 մ³:

Գետը սկիզբ է առնում 395 մետր բարձրությունից Վուլլաստոն լճի Կաննիգ ծոցից։ Սկզբում հոսում է դեպի հյուսիս, հետո 393 մետր բարձրությունից լցվում է Հատչետ լիճ, հետո մի քանի անգամ փոխում է ընթացքը (→ հյուսիս-արևմուտք → հյուսիս → արևմուտք → հյուսիս-արևելք → արևմուտք)։ 276 մետր բարձրությունից թափվում է Բլեքկ-Լեյկ լճի հյուսիսարևելյան մասում, լքելով նրան կից գտնվող Բլեքկ-Լեյկ ավանը, հոսելով դեպի հյուսիս-արևելք և մոտենալով Ստոնի-Ռապիդս թեքվում է դեպի արևմուտք։ 202 մետր բարձրությունից թափվում է Աթաբասկա լճի արևելյան մասում։

Հիմնական վտակներ
----------------

* Կրի
* Չիպմեն
* Սաուտեր
* Ուոտերֆաունդ
* Հաուռոկ
* Պերչ
* Պորկյուպայն

Գետի ափերին ապրում են հիմնականում դենե հնդկացիական ցեղերը։

Գետի ջրերում կան են շիղաձկներ, դեղին պերկեսներ, գայլաձկներ, սիգեր, շերեփաձկներ։

Ծանոթագրություններ
------------------

1. ↑  "The Atlas of Canada — Rivers". Արխիվացված from the original on 2013 թ․ հունվարի 22. Retrieved 2013 թ․ հունվարի 22. `{{cite web}}`: no-break space character in `|title=` at position 20 (help)
2. ↑  FOND DU LAC RIVER AT OUTLET OF BLACK LAKE
3. ↑  FOND DU LAC RIVER AT STONY RAPIDS
4. ↑  Большой атлас мира, The Reader’s Digest Association Limited, 2007, ISBN 978-5-89355-169-3, стр.249
5. ↑  History of the Denesuliné (Dene) in Northern Saskatchewan

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Բլանշ Մեյերս Լամբերտ Լինքոլն** (անգլ.՝ Blanche Meyers Lambert Lincoln, սեպտեմբերի 30, 1960(1960-09-30), Helena, Ֆիլիպսի շրջան, Արկանզաս, ԱՄՆ), ամերիկացի քաղաքական գործիչ, ԱՄՆ Ներկայացուցիչների պալատի անդամ (1993-1997 թվականներ), սենատոր Արկանզասից (1999-2011 թվականներ)։ Ռեժիսոր Մերի Լամբերտի քույրը։ «Ինը և ավելի» գրքի հեղինակն է (2000 թվական), ԱՄՆ Սենատում կանանց մասին։ Գիրքը գրելու պահին Սենատում կար ինը կին, սակայն երբ այն 2001 թվակականին հրատարակվեց, թիվը հասավ 13-ի։

Կենսագրություն
--------------

### Վաղ տարիներ

Բլանշ Լամբերտը ծնվել է ֆերմերների ընտանիքում, նրա ծնողները զբաղվել են բրնձի, ցորենի և բամբակի աճեցմամբ։

1978 թվականին, միջնակարգ դպրոցն ավարտելուց հետո, կարճ ժամանակով սովորել Ֆեյեթվիլլում (Վաշինգտոնի շրջան)՝ Արկանզասի համալսարանում։ Այնտեղ նա եղել է համալսարանական կանանց *Chi Omega* եղբայրության անդամ։ Ավելի ուշ նա տեղափոխվեց Վիրջինիայի Լինչբերգ քաղաքի Ռանդոլֆ Մակոնի կանանց քոլեջ։ 1982 թվականին Բլանշը բակալավրի աստիճան է ստացել կենսաբանության ոլորտում։

### Քաղաքական գործնեություն

Բլանշ Լինքոլնը Մոնտանայի սենատոր Մաքս Բակուսի հետ, մամուլի ասուլիսի ժամանակ (2006 թվական)
1982 թվականին տեղափոխվել է «Վաշինգտոն», որտեղ երկու տարի աշխատել է որպես կոնգրեսական Բիլ Ալեքսանդրի օգնական։ 1992 թվականին Լամբերտը վերադարձել է Արկանզաս և Դեմոկրատական կուսակցության ներկայացուցիչների պալատի փրայմերիզում հաղթել է նույն Բիլ Ալեքսանդրին։ Աշնանային ընտրություններում Բլանշը նահանգի 1-ին կրուգում հավաքել է ձայների 70%-ը, որից հետո դարձել է կոնգրեսմեն։ 1993 թվականին ամուսնացել է դոկտոր Սթիվ Լինքոլնի հետ։

Կոնգրեսում աշխատելով երկու ժամկետ՝ նա որոշել է չառաջադրվել երրորդ ժամկետի։

Բլանշը քաղաքականություն է վերադարձել 1998 թվականին, երբ Արկանզասի նահանգից դեմոկրատ սենատոր Դեյլ Բամպերսը՝ Բիլ Քլինթոնի մտերիմ ընկերը, որոշել է ավարտել իր քաղաքական կարիերան։ 1999 թվականի հունվարի 3-ին, 38 տարեկան հասակում, Լինքոլնը ստանձնեց Արկանզասի սենատորի պաշտոնը։ Բլանշը ուշադրություն է դարձրել աշխատող ընտանիքներին, վետերաններին, գյուղացիներին վերաբերող հարցերին։ 2009 թվականի նոյեմբերին դեմ է քվեարկել Գուանտանամոյից ԱՄՆ կալանավորների տեղափոխմանը։

Ծանոթագրություններ
------------------

1. ↑
2. ↑  "Mary Lambert". IMDb. Retrieved 2019 թ․ հունվարի 6.
3. 1 2 3  "Blanche Meyers Lambert Lincoln (1960–) - Encyclopedia of Arkansas". www.encyclopediaofarkansas.net. Retrieved 2019 թ․ հունվարի 6.
4. ↑  "LINCOLN, Blanche Lambert - Biographical Information". bioguide.congress.gov. Retrieved 2019 թ․ հունվարի 6.
5. ↑  "Lincoln, Pryor back bid to block funding to hold terror suspects in U.S. | Arkansas News". web.archive.org. 2011 թ․ հուլիսի 18. Արխիվացված է the original 2011 թ․ հուլիսի 18-ին. Retrieved 2019 թ․ հունվարի 6. `{{cite web}}`: no-break space character in `|title=` at position 73 (help)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| Չափորոշչային վերահսկողություն | LCCN: nr96040314 · NKC: mzk2005279216 · VIAF: 41741717 · WorldCat VIAF: 41741717 |

 |
Պետրոս I-ի ժամանակաշրջանի Սիբիրի նահանգապետի և Կանսի դարաշրջանի (1720) Չինաստանի կառավարության նամակագրությունից հատված։ Հրովարտակը հասցեագրված էր «գերագույն նախարար» «Նորին մեծություն Բոգդիխանովին»
**Բոգդիխան** (մոնղ.՝ Богд хаан` սուրբ տիրակալ) տերմին, որով XVI—XVIII դարում ռուսական հրովարտակների մեջ անվանում էին Չինաստանի Մին (1368-1644) և ավելի վաղ՝ Ցին դինստիայի կայսրերին։ Ռուսերենում տիտղոսի գործածության ի հայտ գալը, ըստ երևույթին, կապված է Մանջուրիայի Աբահայ կայսեր կողմից թուրք-մոնղոլական «բոգդո-խան» տիտղոսի յուրացման հետ (մինչև մանջուրացիների կողմից Չինաստանի գրավումը)։

Խաբարովի Ամուր (1650-ական թվականներ) կատարած արշավանքի և հետագա ռուս-չինական հարաբերությունների ժամանակ գրված հրովարտակներում հանդիպում են «բոգդոյական արքա» («богдойский царь»), «բոգդոյական իշխան» («богдойский князь»), «բոգդոյական խան» («богдойский хан») անվանումները։

Ռուսական գրականության մեջ երկար ժամանակ այն լայն իմաստով վերաբերել է չինական կայսրերին։

Մոնղոլական ազգային հեղափոխությունից հետո «բոգդո-խան» (ռուսական աղբյուրներում նաև՝ «բոգդիխան», «բոգդոխան») տիտղոսն ստացավ մոնղոլ բուդդիստների գահ բարձրացած Բոգդո-գեգեն VIII-ը՝ այն «ժառանգելով» Ցին կայսրության վերջին կայսրից։

Տես նաև
-------

* Յուան
* Մին
* Ցին կայսրություն
* Խան
* Բոգդո-գեգեն՝ մոնղոլական տիտղոս

Ֆրանսիայի քարտեզը 1723 թվականին, որտեղ օգտագործել են զգալի քանակությամբ ռուսական տեղանուններ, ցույց է տալիս «Բոգդոյի» (*Bogdoi*) երկիրը Ամուրի աջ ափին՝ Սունգարիի երկայնքով (*Singal*): (*Niuchi*՝ մանջուրների անվանումներից մեկը)

Ծանոթագրություններ
------------------

1. ↑  "Богдыхан". *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.
2. ↑  "Август 1652 г. Из отписки приказного человека Е. П. Хабарова якутскому воеводе Д. А. Францбекову о походе по р. Амуру". Արխիվացված է the original 2011 թ․ հոկտեմբերի 4-ին. Retrieved 2019 թ․ օգոստոսի 25. `{{cite web}}`: no-break space character in `|title=` at position 12 (help)
3. ↑  Грамата, данная из Якутска, для вручения ея, через Хабарова, Князю Богдою, после перваго возвращения Хабарова с Амура, в 1650 г.
4. ↑  Выписка, составленная в Посольском приказе, о путях в Цинскую империю (1674 г. не ранее июля 17)

Արտաքին հղումներ
----------------

* Богдыхан // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
* Богдохан / М. И. Гольман // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
**Գասպաչո** (իսպ.՝ gazpacho), իսպանական խոհանոցի սառը ապուր, որը պատրաստվում է թարմ բանջարեղենից՝ առաջին հերթին լոլիկից։ Բացի այդ, օգտագործվում են նաև ձիթապտղի ձեթ, սխտոր, վարունգ, քաղցր պղպեղ, գլուխ սոխ, քացախ կամ կիտրոնի հյութ, կերակրի աղ։ Կարելի է մատուցել հացի և համեմունքների հետ միասին։

Ծագումնաբանություն
------------------

Գոյություն ունեն «Գասպաչո» բառի ծագման մի քանի տարբերակներ։ Մինչ XV դարը Ալ-Անդալուսը բնակեցված է եղել հիմնականում արաբներով, մոսարաբներով և հրեաներով։ Այդ տարիներին էլ հենց ի հայտ է եկել *«գասպաչո»* տերմինը։ Տարբերակներից մեկի համաձայն, ապուրի անվանումը առաջացել է մոսարաբական *«caspa»* բառից, որը նշանակում է «մնացորդներ»։ Այն ժամանակ գասպաչո պատրաստելու համար կիրառվել է մթերքից մնացած մնացորդները։ Մյուս տարբերակի համաձայն, անվանումը առաջացել է եբրայերեն *«gazaz»* բառից, որը նշանակել է «մասերի բաժանված» կամ «հարված», որը բնութագրում էր ապուրի պատրաստման գործընթացը։

Հաճախ կիրառվող «գասպա**չչ**ո» անվանումը սխալ է, քանի որ կրկնակ «չ»-ի կիրառումը բնորոշ է իտալերենին, իսկ գասպաչոն ծագել է Իսպանիայում և Պորտուգալիայում (պորտուգալերեն գասպաշու՝ *gaspacho*):

Պատմություն
-----------

Մեր թվարկության սկզբին Անդալուզիայում հասարակ մարդիկ հաճախ պատրաստել են ուտեստ, որի ժամանակ ջուրը խառնում էին քացախի, սև հացի, ձեթի և սխտորի հետ։ Այս ուտեստը բավականին տարածված էր, այդ իսկ պատճառով հողագործական աշխատանքների ժամանակ ընտրվում էր *gazpachero*` մարդ, ով պատրաստում էր գասպաչո։ Գասպաչոյի պատրաստման ժամանակ լոլիկի կիրառումը սկսել է օգտագործվել 19-րդ դարի սկզբին։

Նախկինում միայն աղքատների համար նախատեսված ուտեստը շատ հայտնի է ոչ միայն Իսպանիայում, այլ նաև Պորտուգալիայում։ Առաջին անգամ թագավորական Սարսուելա պալատում այն մատուցվել է 2013 թվականի հունիսին։ Այն մատուցել են ավանդական փայտե ափսեներում։

Պատրաստում
----------

Նախօրոք եփված, կեղևազրկված լոլիկները և վարունգները կտրատում են։ Այնուհետ լցնում են խորը ափսեի մեջ, ավելացնում են սպիտակ չորահացի մանր կտորներ, հետո նաև քաղցր պղպեղ և սխտոր։ Խառնուրդը համեմվում է աղով, ավելացվում՝ ուրց։ Խառնուրդը եփում են 70 աստիճան ջերմաստիճան կրակի վրա։ Այնուհետև ավելացվում է տաբասկո սոուս, կիտրոնի հյութ և մի փոքր քացախ։ Վերջում ավելացնում են նաև քացախ։ Մատուցվում է սառը վիճակում՝ խրթխրթան չորահացերով։

Ծանոթագրություններ
------------------

1. 1 2  "Статья — «Испанский гаспачо»". Արխիվացված է the original 2014 թ․ հուլիսի 14-ին. Retrieved 2017 թ․ մարտի 23. `{{cite web}}`: no-break space character in `|title=` at position 7 (help)
2. ↑  "Рецепт и история гаспачо". Արխիվացված է the original 2016 թ․ հունիսի 3-ին. Retrieved 2017 թ․ մարտի 23.

Արտաքին հղումներ
----------------

* Գասպաչո. իսպանական ապուրի պատրաստման եղանակը
**Դիմիտրի Ռոստովցու եկեղեցի** (ռուս.՝ Церковь Димитрия Ростовского), ուղղափառ տաճար Ռուսաստանի Դոնի Ռոստով քաղաքում։ Նվիրված է Ռուս ուղղափառ եկեղեցու մետրոպոլիտ, սրբերի շարքին դասված Դիմիտրի Ռոստովցուն։ Կառուցվել է 2000-2008 թվականներին ճարտարապետ Ժ. Պ. Վոլոշինայի նախագծով։ Ենթարկվում է Մոսկվայի պատրիարքարանի Ռոստովի և Նովոչերկասկի թեմին։

Նախապատմություն
---------------

Դիմիտրի Ռոստովցու եկեղեցին այդ սրբին նվիրված առաջին տաճարը չէ Դոնի Ռոստովում։ 1751 թվականին քաղաքում կառուցվել է մատուռ, որը 1761 թվականին, Վորոնեժի և Ելեցի եպիսկոպոս Կիրիլի օրհնությամբ և սուրբ Դիմիտրի Սոմովի ամրոցի պարետ գեներալ-մայորի համաձայնությամբ, ստացել է եկեղեցու կարգավիճակ։ Սակայն 1786 թվականին այս եկեղեցին խիստ խարխլվեց, և այդ պատճառով տեղական իշխանությունները որոշեցին այն փակել։ 1796 թվականին Դիմիտրիի եկեղեցին քանդվեց, իսկ նրա պիտանի շինանյութից Աստվածածնի եկեղեցուն կից կառուցվեց կողմնասեղան հանուն սուրբ Դիմիտրի Ռոստովցու։

Պատմություն
-----------

Նոր ուղղափառ ծուխը Դոնի Ռոստով քաղաքում կազմավորվել է մոտավորապես 2000 թվականին։ 2000 թվականի հոկտեմբերի 4-ին Ռոստովի արքեպիսկոպոս Պանտելեիմոնը (Դոլգանով) դրեց Դիմիտրի Ռոստովցու ապագա տաճարի հիմքի առաջին քարը։ Տաճարը կառուցվել է մոտավորապես ութ տարի։ 2001 թվականին հուլիսին կառուցվող տաճարին կից հիմնադրվել է ժամանակավոր ծխական համայնք։

2004 թվականի սեպտեմբերի 17-ին արքեպիսկոպոս Պանտելեիմոնը կրկին այցելել է կառուցվող եկեղեցու վայրը և օծել է նրա գմբեթներն ու խաչերը։ Դրանից հետո տաճարի կառուցումն ավարտվել է, և այն սկսել է իր գործունեությունը, թեև փոքր շինարարական և դեկորացիոն աշխատանքները շարունակվել են մինչև 2008 թվականը։ Նույն 2004 թվականին տաճարին կից բացվել է եկեղեցական-ծխական դպրոց։

Դիմիտրի Ռոստովցու եկեղեցուն կից գործում է նաև բարեգործական ճաշարան։ Տաճարի ղեկավարությունն ակտիվորեն համագործակցում է Ռոստովի գավառագիտության մարզային թանգարանի, ինչպես նաև տեղական զանգվածային լրատվության միջոցների հետ։

Հովիվներ
--------

* Ալեքսանդր Պյատնիցկի

Ծանոթագրություններ
------------------

1. ↑  "Ростов-на-Дону|Церковь Димитрия Ростовского". sobory.ru. Retrieved 2017 թ․ հունվարի 7.
2. ↑  "История церкви Святого Димитрия Ростовского, первой церкви Ростова-на-Дону | Статьи | Главная | Научный журнал". www.relga.ru. Retrieved 2017 թ․ հունվարի 7. `{{cite web}}`: no-break space character in `|title=` at position 94 (help)
3. 1 2 3  "РОСТОВСКИЙ-НА-ДОНУ ДИМИТРИЕВСКИЙ ХРАМ - Древо". Retrieved 2017 թ․ հունվարի 7.
**Ինգա Ֆիշեր-Յալմարս** (շվեդ.՝ Inga Fischer-Hjalmars, հունվարի 16, 1918(1918-01-16), Ադոլֆ Ֆրեդրիկ, Ստոկհոլմ, Ստոկհոլմի լեն, Շվեդիա - սեպտեմբերի 17, 2008(2008-09-17), Լիդինգյո, Ստոկհոլմի լեն, Շվեդիա), շվեդ ֆիզիկոս, քիմիկոս, դեղագործ, մարդասեր, քվանտային քիմիայի նախաձեռնող։ Ֆիշեր-Յալմարսը եղել է միջազգային գիտական խորհուրդների միության մշտական հանձնաժողովի նախագահը։

Կենսագրություն
--------------

Ինգան ծնվել է Ստոկհոլմում քաղաքացիական ինժեներներ Օտտո Ֆիշերի և Կարեն Բեոտե Վուլֆի ընտանիքում։ 1939 թվականին ստացել է դեղագիտության բակալավրի աստիճան, 1944 թվականին՝ ֆիզիկայի, քիմիայի, մաթեմատիկայի մագիստրոսի աստիճան, 1949 թվականին՝ մեխանիկայի, 1950 թվականին՝ քիմիայի մագիստրոսի աստիճան։ Ամուսնացել է մեխանիկ-ինժեներ, պրոֆեսոր Սթիգ Յալմարսի հետ։

1949 թվականին աշխատել է դոկտորական թեզի վրա։ Դոկտորի կոչում ստացել է Ստոկհոլմի համալսարանից 1952 թվականին և դարձել է նույն համալսարանի մեխանիկական և մաթեմատիկական ֆիզիկայի դոցենտ։ 1959-1963 թվականներին ղեկավարել է Տեխնոլոգիայի թագավորական ինստիտուտի մաթեմատիկական ֆիզիկայի լաբորատորիան։ 1963 թվականին դարձել է Ստոկհոլմի համալսարանի տեսական ֆիզիկայի առաջին կին պրոֆեսորը։ Հաջորդել է Օսկար Կլեյնին և որպես պրոֆեսոր պաշտոնավարել մինչև 1982 թվականը։ Անդամակցել է Քվանտային մոլեկուլյար գիտության միջազգային ակադեմիային (անդամ), Շվեդիայի թագավորական գիտությունների ակադեմիային (անդամ), Դանիայի գիտությունների թագավորական ակադեմիային (անդամ), Արվեստի և գիտության համաշխարհային ակադեմիային (անդամ), Միջազգային գիտական խորհուրդների միության մշտական հանձնաժողովին (նախագահ)։

Մրցանակներ
----------

* Գիտնականների իրավունքներ մրցանակ, 1990, Նյու Յորքի գիտությունների ակադեմիա

Գրականություն
-------------

* Acton, Q. Ashton (2013 թ․ մայիսի 1). *Issues in Education by Subject, Profession, and Vocation: 2013 Edition*. Scholarly Editions. ISBN 978-1-4901-0922-0. `{{cite book}}`: Invalid `|ref=harv` (օգնություն)

Ծանոթագրություններ
------------------

1. ↑  Johansson, Adam Johannes. «Inga Fischer-Hjalmars (1918–2008): Swedish Pharmacist, Humanist, and Pioneer Quantum Chemist». *Journal of Chemical Education*. American Chemical Society. Վերցված է 2016 թ․ հուլիսի 12-ին.
2. ↑  Sveriges Dödbok 1901–2009, DVD-ROM, Version 5.00, Sveriges Släktforskarförbund (2010).
3. 1 2  Roos, Björn. «Inga Fischer - Hjalmars 1918 - 2008» (PDF). International Academy of Quantum Molecular Science. Վերցված է 2016 թ․ հուլիսի 12-ին.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Zentralblatt MATH database |
|  |
| 

|  Չափորոշչային վերահսկողություն |
| --- |
|  |
| BIBSYS: 90313655 · GND: 120461188 · ISNI: 000000008389381X · LCCN: n85802772 · NTA: 071527540 · NUKAT: n2017009913 · LIBRIS: 186924 · SUDOC: 139085025 · VIAF: 64838592 · WorldCat VIAF: 64838592 |

 |

 |
**Առնանդամ**, արական արտաքին սեռական օրգան՝ երկակի ֆիզիոլոգիական ֆունկցիայով (սեռական հարաբերության ժամանակ սերմնահեղուկի արտադրություն և միզապարկից մեզի հեռացում)։ Կազմված է խորշիկային մարմիններից։

Կառուցվածք
----------

Առնանդամի մեջ տարբերակում են գլխիկ (*glans pénis*), մարմին կամ բուն (*córpus pénis*) և հիմք (*rádix pénis*)։

Թլպատված առնանդամ.
Բունը բաղկացած է անձավային և սպունգային մարմիններից։ Անձավային և սպունգային մարմինները պատված են հաստ սպիտակուցային թաղանթով և առաջացնում են շատ փոքր խոռոչներ՝ «անձավիկներ» կամ լակուններ (*cavérnae*)։ Անձավային մարմինները տեղակայված են ծայրերին, 1 սպունգային մարմինը՝ նրանց միջև՝ հարելով ստորին մակերեսին։ Նրա մեջ է գտնվում միզուղու ծայրը՝ ուրերտան (*urertha*)։ Սպունգաձև մարմինը ավարտվում է առնանդամի ծայրին գտնվող կոնաձև գոյացությամբ՝ գլխիկով։

Գլխիկը սերտաճած է անձավային մարմինների հետ՝ առաջացնելով հաստացում։ Այն պատված է նուրբ մաշկով, որի մանր գեղձերը արտադրում են սմեգմա։ Գլխիկը հարուստ է նաև լակուններով, որոնք էրեկցիայի ժամանակ լցվում են արյամբ և, հետևաբար, մեծանում ծավալով, և նյարդային վերջավորություններով, որոնք այն դարձնում են մարմնի ամենազգայուն մասերից մեկը։

Առնանդամի արյան անոթների հատուկ կառուցվածքի շնորհիվ արյունը սեռական դրդման ժամանակ լցվում է խորշիկային մարմիններ, որի հետևանքով էլ առնանդամը պնդանում է և լարվում (էրեկցիա)։ 

### Ծայրային թլիպ

Առնանդամի գլխիկի ազատ ծայրին գտնվում է միզուկի արտաքին բացվածքը։ Առնանդամը ծածկող մաշկը գլխիկի հիմքի մոտ առաջացնում է ազատ ծալք՝ ծայրային թլիպ, գլխիկի և ծայրային թլիպի միջև մնում է ճեղքային խոռոչ։ Ծայրային թլիպի երկարությունը և խոռոչի մեծությունն անհատականորեն փոփոխական են։ Մինչև 10 տարեկան տղաների ծայրային թլիպը լրիվ ծածկում է գլխիկը։ Ծայրային թլիպի ներքին մակերևույթին տեղադրված են ճարպագեղձեր, որոնց արտազատուկը ծայրային թլիպի և առնանդամի գլխիկի էպիթելային բջիջների հետ գոյացնում է թլիպաճարպ (սմեգմա)։

Չափերը
------

### Էրեկցիա

Հասուն տղամարդու մոտ հանգստի վիճակում տատանվում են 7-10, էրեկցիայի վիճակում՝ 12-18 սմ. սա նշանակում է, որ նրա չափսերը համապատասխանում են կնոջ հեշտոցի չափերին։ Չգրգռված վիճակում տարբեր անձանց մոտ առնանդամների չափերի տարբերությունները մասնակիորեն չեզոքացվում են էրեկցիայի ժամանակ, երբ կարճ առնանդամի հարաբերական երկարացումը լինում է ավելի շատ, քան երկարինը։

Տես նաև
-------

* Թլպատում

Ծանոթագրություններ
------------------

1. ↑  անատոմիայի հիմնարար մոդել
2. ↑

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Մարդու առնանդամ** կատեգորիայում։ |


|  |
| --- |
| *Այս հոդվածի կամ նրա բաժնի որոշակի հատվածի սկզբանական տարբերակը վերցված է* *Հանրամատչելի բժշկական հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Դվերբերգ**, փոքր գյուղ Նուրլանում` Նորվեգիայում։ Գտնվում է Անդոյա կղզու արևելյան ափին Անդֆյորդենի երկայնքով։ Դվերբերգ գյուղը նաև կոչվում է Մուայրե, Անդոյ։ Դվերբերգ եկեղեցին փայտից է։ Ութանկյունի եկեղեցին կառուցվել է 1843 թվականին, գտնվում է գյուղի հյուսիսային ծայրին։

Պատմություն
-----------

Դվերբերգը որպես վարչական շրջան հիմնադրվել էր 1843 թվականի հունվարի 1-ին։ Այն ծածկում էր Անդոյայի ամբողջ կղզին։ 1924 թվականին Դվերբերգի հարավային մասը առանձնանում է որպես Անդենեսի նոր ինքնավար շրջան(բնակչություն։ 2,213), իսկ հյուսիսային մասը բաժանվելով դառնում է Բյորնսկինի նոր վարչական միավոր(բնակչություն։ 1,410)։ 1,477 բնակիչները Դվերբերգում զբաղեցնում են միայն Անդոյայի կենտրոնական մասը։

1964 թվականին Բյորնսկինը, Անդենեսը և Դվերբերգը վերամիավորվում են` ստեղծելով Անդոյայի նոր վարչական շրջան։ Միավորվելուց առաջ Դվերբերգն ուներ 1,719 բնակչություն։

2010 թվականի դրությամբ Դվերբերգն ուներ մոտ 250 բնակիչ
։

Նշանավոր մարդիկ
---------------

* Torstein Raaby (1918-1964)-տոկուն մարտիկ և հետախույզ։

Ծանոթագրություններ
------------------

1. ↑  Store norske leksikon. "Dverberg. – tettbebyggelse i Andøy" (in Norwegian). Retrieved 2012 թ․ օգոստոսի 5.`{{cite web}}`: CS1 սպաս․ չճանաչված լեզու (link)
2. ↑  Jukvam, Dag (1999). "Historisk oversikt over endringer i kommune- og fylkesinndelingen" (PDF) (in Norwegian). Statistisk sentralbyrå.`{{cite web}}`: CS1 սպաս․ չճանաչված լեզու (link)
3. ↑  Store norske leksikon. "Dverberg. – tidl. kommune" (in Norwegian). Retrieved 2012 թ․ օգոստոսի 5.`{{cite web}}`: CS1 սպաս․ չճանաչված լեզու (link)
4. ↑  Jacobsen, Billy. "Dverberg". In Hans-Tore Bjerkaas (ed.). *NRK Nordland Fylkesleksikon* (in Norwegian). NRK. Retrieved 2013 թ․ մարտի 13.`{{cite encyclopedia}}`: CS1 սպաս․ չճանաչված լեզու (link)

Արտաքին հղումներ
----------------

* Fiskerbautaen - Dverberg
* Minnebauta over Augustinus Sellevold


|  |  |
| --- | --- |
|  | ***Դվերբերգ***էջը Վիքիպահեստում |
**Դունկան Մակդուգալ** (անգլ.՝ Duncan MacDougall; 1866 - հոկտեմբերի 15 1920), ամերիկացի բժիշկ և կենսաբան։ Մակդուգալը փորձում էր գտնել այն քաշը, որ մահանալուց կորցնում է մարդը, երբ հոգին լքում է մարմինը։

Բժիշկ Դունկան Մակդուգալը ԱՄՆ Մասսաչուսեթս նահանգի Հավերվիլ քաղաքում, 1906 թվականին մի շարք փորձեր կատարեց պարզելու համար, թե մարդը մահանալուց ինչ քաշ է կորցնում։ Նա հղվում էր այն կարծիքին, որ մարդու հոգին կշիռ ունի, և երբ այն լքում է մարդու մարմինը, ապա մարդու մարմնի ֆիզիկական քաշը պետք է պակասի։ Դունկան Մակդուգալը գտնում էր, որ մահվանից առաջ և հետո քաշերի տարբերությունը պետք է լինի հոգու քաշը։

Փորձը
-----

Իր կլինիկայում Մակդուգալը հատուկ կշեռք մահճակալ էր տեղադրել, որը կշռում էր գրամների ճշտությամբ։ Մահճակալին պառկեցնում էին մահամերձ հիվանդին։ Հիմնականում հետևում էին տուբերկուլյոզով հիվանդներին, քանի որ նրանք հիմնականում անշարժ էին։ Հիվանդին պառկեցնելուց հետո կշեռքը բերվում էր զրոյական դիրքի և մինչև մահ անընդհատ ստուգվում էր քաշը։ Մահվան պահին քաշի կորուստ էր գրանցվում։ Հիվանդներից մեկի մոտ դա 21 գրամ էր։ Սկզբում Դունկան Մակդուգալ արդյունքները հրապարակեց պարբերական մամուլում (The New York Times), ապա գիտական հրատարակություններում (American Medicine)։

Արձագանքը կինոյում
------------------

Դունկան Մակդուգալի փորձերը և այն կարծիքը, որ մարդու հոգին 21 գրամ է, հիմք են ծառայել Ալեխանդրո Գոնսալես Ինյարիտուի «21 գրամ» կինոնկարի վերնագրին և իմաստային ենթատեքստին։

Ծանոթագրություններ
------------------

1. ↑
2. ↑  Դունկան Մակդուգալի փորձերի մասին snopes.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 31145304813478610168 · WorldCat VIAF: 31145304813478610168 |

 |
Սեն Լուի
**Սեն Լուի**, քաղաք Սենեգալի հյուսիս-արևմուտքում։ Նավահանգիստ Սենեգալ գետի ափին՝ Ատլանտյան օվկիանոսը նրա թափվելու տեղում։ Ձկնորսության, տնայնագործական արտադրության կենտրոն։

Աշխարհագրություն և կլիմա
------------------------

Գտնվում է նեղ կղզու վրա (ընդամենը 2 կմ երկարությամբ և 400 մ լայնությամբ)։ Քաղաքը գտնվում է Սենեգալի և Մավրիտանիայի սահմանին։
Անձրևների սեզոնը շարունակվում է հունիսից հոկտեմբեր և բնութագրվում է շոգ, խոնավ եղանակով և փոթորիկներով։ Ամենախոնավ ամիսներն են օգոստոսը և սեպտեմբերը։ Չորային են նոյեմբերից մայիս ամիսները։ Տեղումների տարեկան նորման 380 մմ է։ Սեն Լուին Աֆրիկայի այն քաղաքներից է, որը ամենաշատը կտուժի ծովի մակարդակի բարձրացումից։

Պատմություն
-----------

Հիմնադրել են ֆրանսիացիները 1658-1659 թվականներին և ի պատիվ կաթոլիկական «սուրբ» Լուիի, որի անունն էր կրում Ֆրանսիայի Լյուդովիկոս XIV թագավորը (քաղաքը հիմնադրվել է նրա օրոք), անվանվել Saint-Louis (ֆր.՝ saint «սուրբ», Louis «Լուի, Լյուդովիկոս»)։ Մինչև 1958 թվականը եղել է Սենեգալի վարչական կենտրոնը։

Բնակչություն
------------

2013 թվականի տվյալներով՝ քաղաքի բնակչությունը կազմում է 186 399 մարդ։

*Քաղաքի բնակչության դինամիկան տարեթվերով*

| 1988 | 1997 | 2001 | 2002 | 2013 |
| --- | --- | --- | --- | --- |
| 113 917 | 132 425 | 154 496 | 154 555 | 186 399 |

Աղբյուրներ
----------

* «Աշխարհագրական անունների բառարան», Հ.Ղ.Գրգեարյան, Ն.Մ.Հարությունյան։ Երևան, «Լույս»։
**Սուրբ Պետրոս եկեղեցի** (իտալ.՝ Chiesa di San Pietro (Ortanella)), հռոմեական կաթոլիկ եկեղեցու Միլանի արքեպիսկոպոսության ծխական եկեղեցի Իտալիայի Լոմբարդիա մարզի Լեքո գավառի Էզինո Լարիո կոմունայի Օռտանելա ավանում՝ ծովի մակարդակից 996 մետր բարձրության վրա։ Եկեղեցու տարածքից բացվում է գեղատեսիլ տեսարան դեպի Կոմո լիճը։

Պատմություն
-----------

Հռոմեական մատուռը Էզինո Լարիոյի Սուրբ Վիկտոր ծխական եկեղեցու հետ միասին կազմում է Միլանի Հռոի կաթոլիկ արքեպիսկոպոսության մաս։

Եկեղեցու մասին 13-րդ դարից առաջ դեռևս հիշատակել է քահանա Գոֆրեդո դա Բուսերոն։ Եկեղեցին կառուցված է քարից, ունի լեռնային մատուռներին բնորոշ ձև, առջևում ունի պատշգամբ, կլորավուն խորան և զանգակատուն։ Ներսում ունի պարզ անվակունդ, որի մուտքն ապահովում է արևմտյան կողմի դուռը։ 1927 թվականին եկեղեցին վերականգնվել է Միլանում բնակվող Ֆոնտանա ընտանիքի կողմից, նկարիչ Էցիո Մոյոլին ստեղծել է Սուրբ Պետրոսի որմնանկարը։

Պատկերասրահ
-----------

* 
* 
* 
* 
*

Գրականություն
-------------

* Facaros, Dana; Pauls, Michael (2006). *Lombardy & the Italian Lakes*. New Holland Publishers. ISBN 978-1-86011-322-2.(չաշխատող հղում)

Ծանոթագրություններ
------------------

1. ↑  Facaros & Pauls 2006, p. 214.
2. ↑  «Chiesa di San Pietro in Ortanella». Արխիվացված է օրիգինալից 2015 թ․ հոկտեմբերի 4-ին. Վերցված է 2016 թ․ հուլիսի 3-ին.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սուրբ Պետրոս եկեղեցի (Օռտանելա)** կատեգորիայում։ |
**Լութոն** ( անգլ.՝ Luton [ˈluːtən], տեղական [ˈluːʔən]) քաղաք Անգլիայում, Բեդֆորդշիր կոմսության հարավային մասում։

Պատմություն
-----------

1997 թվականի ապրիլի 1-ին դարձել է ունիտար միավոր։

Աշխարհագրություն
----------------

Զբաղեցնում է 43 կմ² տարածք և հարավից, հյուսիսից և արևմուտքից սահմանակից է Կենտրոնական Բեդֆորդշիրին, արևելքից Հարթֆորդշիր կոմսության հետ։

Բնակչություն
------------

Քաղաքի տարածքում բնակվում է 184 371 մարդ, միջին խտությունը՝ 4 253 մարդ/կմ²։

Քաղաքականություն
----------------

Լութոնը ղեկավարում է խորհուրդը, որը բաղկացած է 48 պատգամավորներից, որոնք ընտրվել են 19 շրջաններից։ Վերջին ընտրությունների արդյունքում 36 տեղ զբաղեցնում են լեյբորիստները։

Տնտեսություն
------------

Լութոն ունիտար միավորի տարածքում, «Լութոն» օդանավակայանում, տեղակայված է *EasyJet* խոշոր գործակալության գրասենյակը։ Այստեղ է գտնվում նաև General Motors ընկերության *Vauxhall* մեքենայի արտադրության գործարանը։ Այս գործարանում երկրորդ համաշխարհային պատերազմի ժամանակ արտադրվում էին Չերչիլ տանկերը

Սպորտ
-----

Լութոնի տարածքում է հիմնված փորձառու «Լութոն Թաուն» ֆուտբոլային ակումբը, որը 2014/2015 մրցաշրջանում հանդես էր գալիս երկրորդ լիգայի կազմում։ «Լութոն Թաուն» հակառակորդներին ընդունում է «Քենիլվորթ Ռոուդ» մարզադաշտում ( 10 226 մարդ)։

Հայտնի մարդիկ
-------------

* Արթուր Հեյլի՝ գրող
* Մայքլ Գորդոն Փիթերսոն՝ ամենահայտնի կալանավորը Մեծ Բրիտանիայում
* Ջեյմի Հենսլի՝ Union J խմբի անդամ։

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑
2. 1 2

Արտաքին հղումներ
----------------

* Քաղաքային խորհրդի պաշտոնական էջ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ կատալոնական · Մեծ նորվեգական |
|  |
| Չափորոշչային վերահսկողություն | GND: 4111438-3 · NKC: ge958013 · VIAF: 242579687 · WorldCat VIAF: 242579687 |

 |
**Սինկո դե Մայո,** Մեքսիկայի և այլ լատինոամերիկյան երկրների հաղթանակի տոն։ Տոնը նշվում է ի պատիվ 1862 թվականին Պուեբլայի ճակատամարտում մեքսիկական բանակի տարած հաղթանակի։ Տոնը նաև լայնորեն նշվում է Ամերիկայի Միացյալ Նահանգներում, հիմնականում այն նահանգներում (Կալիֆոռնիա, Արիզոնա, Նյու Մեքսիկո, Տեխաս) որոնք նախկինում եղել են Մեքսիկայի տարածք և կռվել Մեքսիկայի կողմում։

Մեքսիկայում այս տոնը երբեմն նշվում է, որպես Սուրբ Պատրիկի օր։ Այս տոնը նաև հաղթանակի տոն է համարվում մի շարք Լատինական Ամերիկայի երկրների համար (Բելիզ, Նիկարագուա, Գվատեմալա, Կոստա Ռիկա և այլն) որոնք գտնվելով Մեքսիկայի կազմում, կռվել են Մեքսիկայի հաղթանակի համար։

Ամեն տարի մայիսի 5-ին Մեքսիկական ընտանիքներում կազմակերպվում են ճաշկերույթներ, ինչպես նաև կազմակերպվում ազգային երգի և պարի ցուցադրություն։ Այս օրը կազմակերպվում են խոշոր փառատոներ և կառնավալներ։ Որոշ շրջաններւմ այս տոնը նշվում է մոտ մեկ շաբաթ։

Պատկերասրահ
-----------

* 
* 
* 
*

Գրականություն
-------------

* Hayes-Bautista, David E. *El Cinco de Mayo: An American Tradition* (University of California Press; 2012) 293 pages
* Miles, Donald W. (2006). *Cinco de Mayo: what is everybody celebrating? The Story Behind Mexico's Battle of Puebla*. New York: iUniverse Press.

Արտաքին հղումներ
----------------


|  |  |
| --- | --- |
|  | ***Սինկո դե Մայո (տոն)***էջը Վիքիպահեստում |

* Cinco De Mayo Videos on The History Channel
* Cinco De Mayo Quick Facts
* Cinco de Mayo Fun: Mariachi! Archived 2011-12-19 at the Wayback Machine.
* "Cinco de Mayo is NOT Mexican Independence Day?" on The Law Library of Congress's blog